Incwadi yesazisi yincwadi eyazisa nengqina ngomntu. Iincwadi zezazisi zinikwa abemi baseMzantsi Afrika okanye abantu abaneepemethe zokuhlala isigxina kweli lizwe abaneminyaka eli 16 okanye nangaphezulu. Inganikwa nakubani osebenzela urhulumente okanye iqumrhu lasembusweni elingaphandle koMzantsi Afrika okanye umntu othunyelwe kwisikhundla sokusebenzela elinye ilizwe. Oku kugqithiselwa nakumlingane nabantwana balo mntu.
Uyakunyatheliswa iminwe ukuze ishicilelwe kwiNcwadi eBhale iNani neeNkcukacha zaBantu belizwe.
Abenzi-zicelo abatshatileyo mabakhuphe ikopi yesatifiketi somtshato.
Owasetyhini owenza isicelo sencwadi yesazisi kwaye enqwenela ukuphinda abuyele kuyo nayiphina ifani kwiifani awayekade esaziwa ngazo, makathi thaca ubungqina bokuba uvumelekile kuloo fani.
Umntu ongumngeni kweli lizwe owenza isicelo sencwadi yesazisi makafake kwesi sicelo ipemethe yokuhlala isigxina, isatifiketi sokwenziwa ummi weli lizwe okanye sokunikwa umnyenyevu, isatifiketi somtshato, kunye nefom ekuthiwa yi BI-529.
Izicelo zingathabatha iiveki ezifikelela kwisibhozo.
Le nkonzo ayihlawulelwa.